  Виталий Пронин Эстӥськонлы, воштос ёзъёслы дунъёс ӝутско, уксёзы уждун тырыны но, техниказэс чакланы-тупатъяны уг кыльы ни.Транспортъя предприятиос шаерысьтымы кивалтӥсьёслы вазиськизы, общественной транспортын ветлон дунэз 20 манетозь ӝутыны курыса.Валэктӥзы: эстӥськонлы, воштос ёзъёслы дунъёс ӝутско, уксёзы уждун тырыны но, техниказэс чакланы-тупатъяны уг кыльы ни.Энергетикая, улон инты хозяйствоя министерстволы та вазиськонлы дурбасьтытэк ӧйлась. Озьы общественной транспортын ворттылон дун туэ 1-тӥ ноябрьысен 20 манет луоз. Электрон картаен ворттылон 19 манет, нош маршруткаосын 21 манет усёз. Социальной проездной билетъёсъя но Ижысь пенсионерлэн картаезъя ворттылон дунъёс ласянь огкыл нимаз кутӥськоз."УД" Туспуктӥз А. Горбунов  Теги: Ижкар транспорт  